Øyslebø kirke

Øyslebø kirke er en korskirke fra 1797 på Øyslebø i Marnardal, Lindesnes kommune, Agder fylke. Byggverket er i tre, har 350 sitteplasser og gallerier. Ole Vermundson Skjøllingstad var byggmester for kirken. Adkomst til stedet er via Rv455 og Fv302/Fv201. Øyslebø er et gammelt fredet kirkested. Kirken som står i dag er den tredje på stedet. Den første var en stavkirke som ble erstattet av en langskipet tømmerkirke i 1460 eller 1560. Da man bygde den kirken som står nå, ble den ført opp på tuftene av den gamle og man benyttet materiale fra den gamle til gulvet. Kirken har eldre inventar; både altertavlen, prekestolen og døpefonten er fra 1500-tallet. Referanser Litteratur Ragnar Fidjestøl, Paul Sveinall og Erik Skjævesland (1997). Øyslebø kirke 200 år 1797–1997. Øyslebø menighetsråd. ISBN 82-994384-0-3. Eksterne lenker (no) «Øyslebø kirke». Kirkesøk. Den norske kirke. (de) Kirker i Norge Arkivert 29. september 2007 hos Wayback Machine. (Kirchen in Norwegen) (bilde)